es gl gl gl gl ast gl gl eu gl gl gl ca gl gl es en gl pt pt gl gl es gl gl es gl gl gl it es it en gl gl ca gl az gl ru pt gl gl gl gl gl gl gl gl gl gl gl gl gl gl gl gl gl gl gl fr gl gl gl gl gl gl gl pt gl gl gl gl gl gl gl gl gl fr gl pt gl en gl gl gl gl gl gl gl gl gl gl gl pt pt pt es pt pt gl gl gl ca gl es pt es es es gl es gl fr es es en pt es
A Formación Regrada – Federación Cogami Lugo
Preparando a Entrevista. Que teño que saber?
Publicado por Admin9 en marzo 14, 2017
Á hora de atopar un emprego é esencial certificar un certo grado de escolarización. O nivel máis básico que temos é o Graduado Escolar, imprescindible para a introdución no mercado laboral e para acceder a estudos superiores. Este non é máis nin menos que o nome que recibe coloquialmente o título que se expide ao rematar a Educación Secundaria Obrigatoria (ESO) a partir da incorporación da Lei Orgánica Xeral do Sistema Educativo(LOXSE).
Somos conscientes de que moitas persoas non finalizan a ESO e polo tanto, non teñen acceso a este certificado pola vía ordinaria, así que vos expoñeremos varias formas de conseguilo.
Probas Libres: para alumnado maior de 18 anos. As probas organízanas as Comunidades Autónomas unha vez por ano e realízanse en Institutos de Educación Secundaria e Centros de Formación para adultos. Aínda que a materia non é moi dura aconsellámoste realizar un curso ou acudir a un preparador ou preparadora para máis seguridade. Deixámosche o enlace da Xunta de Galicia, onde sacan as convocatorias.
Centro de Formación para adultos: Hai diversos centros nos que podes cursar as materias claves para o acadar o Graduado Escolar.
Agora que xa tes toda a información nas túas mans, deixámosche unha serie de vídeos que explican de xeito moi dinámico as diversas materias que terás que dominar.
A formación profesional é un conxunto de accións formativas que capacitan para o exercicio dunha profesión, preparan para o acceso ao emprego e facilitan a adaptación ás modificacións laborais que se poidan producir ao longo da vida.
Ademais da formación presencial no centro, o alumnado realiza actividades formativas en empresas. Isto é un complemento moi importante e a base da Formación Profesional.
Existen varios tipos de formación profesional; presencial, a distancia e as probas libres. En todas elas o título obtido superado o ciclo de FP ten validez académica e profesional.
Hai dous tipos de ciclos formativos:
Ciclos formativos de Grao Medio: Para acceder a estes é preciso contar co título de Educación Secundaria Obrigatoria (ESO) ou equivalentes, ou ter superada a proba de acceso ao mesmo.
Ciclos formativos de Grao Superior: Para acceder a estes é preciso contar co título de Bacharelato ou equivalentes ou ter superada a proba de acceso ao mesmo.
Que hai que facer para matricularse?
Presentar no centro educativo no que queira ser admitido unha única solicitude de admisión e matrícula, asinada pola persoa solicitante (se esta é menor de idade, ademais deberá ser asinada por calquera dos/das titulares da patria potestade ou representantes legais) segundo o anexo I.
Copia do DNI ou NIE.
Comunicación de incorporación á formación profesional básica segundo o anexo IV no caso de alumnado que foi proposto polo equipo docente con 15, 16, ou 17 anos
Certificado de discapacidade, no caso de participar no proceso de admisión pola reserva para persoas con discapacidade.
Admisión a Grao Medio
Admisión a Grao Superior
No seguinte enlace poderedes descargar os ficheiros que conteñen os currículos dos ciclos formativos publicados no DOG, ordenados por familia profesional.
A FP Dual é un tipo é unha mestura de formación e a experiencia profesional, sería compaxinar os estudos de formación profesional cun contrato de traballo.
Ter unha idade comprendida entre os 18 e os 29 anos.
Cumprir os requisitos de acceso aos ciclos formativos, para poder matricularse en todos os módulos profesionais do ciclo formativo correspondente.
Carecer da cualificación profesional, obtida e recoñecida polo sistema de formación para o emprego ou do sistema educativo, requirida para concertar un contrato en prácticas para o posto de traballo ou a ocupación obxecto do proxecto.
Non ter realizado con anterioridade un contrato de formación e aprendizaxe, e cumprir os requisitos establecidos na normativa laboral vixente para poder efectualo.
Non ter superado ningún módulo profesional do ciclo formativo do proxecto solicitado, agás que fose cursando outro ciclo formativo.
A solicitude de admisión seguindo o anexo I.
Copia do DNI ou NIE.
Certificación académica relativa aos requisitos de acceso, no caso de non ter realizado os estudos ou as probas de acceso no ámbito da Comunidade Autónoma de Galicia.
Currículo co formato Europass.
Unha vez rematados os nosos estudos obrigatorios moitas e moitos de nós preguntámonos que facer a continuación. Se a túa meta son os estudos universitarios ou aínda non o tes moi claro, non te preocupes posto que nunca é tarde!
Coa Lei Orgánica 8/2013, do 9 de decembro, para a Mellora da Calidade Educativa (LOMCE), cámbianse algúns dos requisitos de acceso á universidade, que quedan da seguinte maneira:
Posuír un título de Bacharelato (son válidos tanto os expedidos polo sistema educativo español como os títulos de bacharelato europeos e os internacionais).
Estar en posesión dun Título Oficial de Técnico Superior de Formación Profesional, Técnico Superior de Artes Plásticas e Deseño ou Técnico Deportivo Superior.
Ter máis de 25 anos e superar unha proba de acceso.
Ser maiores de 40 anos e contar con experiencia laboral ou profesional en relación coa ensinanza á que se pretende acceder.
Ter máis de 45 anos e superar unha proba de acceso.
Estar en posesión dun título de Grao, Máster ou equivalente.
Estar en posesión dun título de Diplomatura, Arquitectura Técnica, Enxeñería Técnica, Licenciatura, Arquitectura ou Enxeñería.
Agora que xa sabemos que requisitos debemos ter para acceder á universidade, imos ver onde se atopan os diversos Campus de Galicia.
En Galicia contamos con tres Universidades divididas en 7 Campus:
Universidade de Santiago de Compostela:
Campus de Santiago e Campus de Lugo.
Campus da Coruña e Campus de Ferrol.
Campus de Vigo, Campus de Pontevedra e Campus de Ourense.
Aquí tedes uns datos de contacto para máis información.
E agora que xa sabemos que requisitos hai que ter para acceder á Universidade e onde se atopan os Campus galegos, imos deixarvos unha gráfica na que se explica a nova estrutura universitaria, seguindo o modelo europeo.
Se queredes máis información deixámosvos o enlace da Comisión Interuniversitaria de Galicia onde podedes informarte dos prazos das probas de acceso, ver modelos de exame, ver as convocatorias, datas de exames, preinscrición e matrículas.
Deja un comentario Cancelar respuesta
Tu dirección de correo electrónico no será publicada. Los campos obligatorios están marcados con *
Recibir un email con los siguientes comentarios a esta entrada.
Recibir un email con cada nueva entrada.
© 2017 Federación Cogami Lugo. Todos los derechos reservados